สภาพัฒน์ ลดคาดการณ์ GDP ปีนี้เหลือโต 2.7-3.2% หลังมองส่งออกติดลบหนัก
สภาพัฒน์ ปรับลดคาดการณ์ GDP ปี 58 เหลือโต 2.7-3.2% จากเดิมคาด 3-4% หลังมองส่งออกปีนี้ติดลบ -3.5% จากเดิมคาดโต 0.2%
17 ส.ค. 2558

สำนักงานคณะกรรมการพัฒนาการเศรษฐกิจและสังคมแห่งชาติ (สศช.) ปรับลดคาดการณ์อัตราการขยายตัวทางเศรษฐกิจของไทยในปี 58 เหลือโต 2.7-3.2% จากเดิมคาดโต 3-4% หลังมองว่าการส่งออกในปีนี้จะติดลบถึง -3.5% จากเดิมคาดว่าจะเติบโตได้ 0.2% และการนำเข้าจะติดลบ -5.5% จากเดิมคาดเติบโต 0.8%
ขณะที่ปรับลดคาดการณ์อัตราเงินเฟ้อปี 58 เป็นติดลบ -0.7 ถึง -0.2% จากเดิมคาดว่าจะติดลบ -0.3 ถึงเติบโต 0.7%